การสละราชสมบัติของแกรนด์ดยุกอ็องรีแห่งลักเซมเบิร์ก

แกรนด์ดยุกอ็องรี สละราชสมบัติลักเซมเบิร์ก ให้พระราชโอรสองค์ขึ้นครองราชสมบัติเป็นแกรนด์ดยุกกีโยมที่ 5 เมื่อวันที่ 3 ตุลาคม ค.ศ. 2025 ณ พระราชวังแกรนด์ดยุก ในนครลักเซมเบิร์ก

## ภูมิหลัง
ตามธรรมเนียมในราชวงศ์แกรนด์ดยุกแห่งลักเซมเบิร์ก ก่อนที่จะสละราชสมบัติ พระมหากษัตริย์จะทรงแต่งตั้งรัชทายาทให้ดำรงตำแหน่งผู้สำเร็จราชการแทนพระองค์ ซึ่งหมายความว่า รัชทายาทจะรับเอาอำนาจตามรัฐธรรมนูญส่วนใหญ่เพื่อเตรียมพร้อมสำหรับการสืบราชสมบัติ

เมื่อวันที่ 28 เมษายน ค.ศ. 1961 แกรนด์ดัชเชสชาร์ล็อต ทรงแต่งตั้งแกรนด์ดยุกรัชทายาทฌ็องเป็นผู้สำเร็จราชการแทนพระองค์เพื่อเตรียมความพร้อมสำหรับตำแหน่งนี้ แกรนด์ดัชเชสชาร์ล็อตสละราชสมบัติให้แก่เจ้าชายชาร์ลอตต์ในวันที่ 12 พฤศจิกายน ค.ศ. 1964 ในทำนองเดียวกัน แกรนด์ดยุกฌ็องได้แต่งตั้งแกรนด์ดยุกรัชทายาทอ็องรี พระโอรสองค์โตเป็นผู้สำเร็จราชการแทนพระองค์ในวันที่ 4 มีนาคม ค.ศ. 1998 ก่อนที่พระองค์จะสละราชสมบัติอย่างเป็นทางการในวันที่ 7 ตุลาคม ค.ศ. 2000

ในช่วงครบรอบ 20 ปีแห่งการขึ้นครองราชย์ของแกรนด์ดยุกอ็องรี และหลังจากการเผยแพร่รายงานของวาริงโก ในเดือนมกราคม 2020 หนังสือพิมพ์*ลักเซมเบิร์กไทมส์* ได้ทูลถามพระองค์ว่าข่าวลือเรื่องการสละราชสมบัติของพระองค์ที่แพร่สะพัดอยู่ในขณะนี้เป็นความจริงหรือไม่ พระองค์ทรงตรัสว่าการสละราชสมบัตินั้น "เป็นไปไม่ได้" และเสริมว่านั่นเป็น "เหมือนการยอมจำนน" 

ในเดือนเมษายน ค.ศ. 2022 หลังการสละราชสมบัติของสมเด็จพระราชินีนาถมาร์เกรเธอที่ 2 แห่งเดนมาร์ก แกรนด์ดยุกอ็องรีพระราชทานสัมภาษณ์กับ *นิตยสาร La Libre* ผู้สัมภาษณ์ได้ทูลถามถึงความเป็นไปได้ในการสละราชสมบัติในอนาคต พระองค์ทรงตอบว่าทรง "ตั้งพระทัยสละราชสมบัติในสักวันหนึ่ง" และทรงยืนยันว่า "มีแผนอยู่ สักวันหนึ่งจะต้องมาถึง และข้าพเจ้าตั้งใจจะสละราชสมบัติในอนาคตอย่างแน่นอน" พระองค์ทรงอธิบายว่าการสละราชสมบัติในอนาคตของพระองค์ได้รับการวางแผนและ "หารือกันในครอบครัว" และเมื่อผู้สัมภาษณ์ทูลถามว่าพระองค์ทราบหรือไม่ว่าจะเกิดขึ้นเมื่อใด พระองค์ตรัสตอบว่า "ทราบ แต่ข้าพเจ้าจะ(ยัง)ไม่บอกท่าน(ในเวลานี้)"

## การประกาศสละราชสมบัติ
ในพระราชดำรัสวันคล้ายวันพระราชสมภพอย่างเป็นทางการ เมื่อวันที่ 23 มิถุนายน ค.ศ. 2022 ขณะนั้นแกรนด์ดยุกอ็องรีมีพระชนมายุ 69 พรรษา ทรงประกาศว่าพระองค์จะสละราชสมบัติในอนาคต และทรงประกาศว่าจะเริ่มโอนอำนาจ บทบาท กับตำแหน่งตามรัฐธรรมนูญให้แก่แกรนด์ดยุกรัชทายาทกีโยม พระราชโอรสองค์โตแม้แกรนด์ดยุกอ็องรีเคยมีพระราชดำรัสในอดีตเกี่ยวกับการสละราชสมบัตินี้ แต่การประกาศดังกล่าวกลับถูกกล่าวถึงอย่างกว้างขวางว่าเป็นการคาดไม่ถึง ในระหว่างพระราชดำรัสดังกล่าว พระองค์ตรัสว่า "ข้าพเจ้าขอแจ้งให้ท่านทราบว่า ข้าพเจ้าได้ตัดสินใจแต่งตั้งเจ้าชายกีโยมเป็นผู้สำเร็จราชการแทนพระองค์ในเดือนตุลาคม ด้วยความรักและความเชื่อมั่นอย่างสุดซึ้ง ข้าพเจ้าขออวยพรให้เจ้าชายกีโยมโชคดี" นายกรัฐมนตรีลักเซมเบิร์ก ลุค ฟรีเดน เรียกการประกาศนี้ว่า "จุดเริ่มต้นของบทต่อไปของสถาบันพระมหากษัตริย์ของเรา" และอธิบายว่าแกรนด์ดยุกอ็องรีทรงหารือเรื่องนี้กับเขาเกี่ยวกับเรื่องนี้ "มาระยะหนึ่งแล้ว" เขาเห็นด้วยกับการตัดสินพระทัยของพระองค์ที่จะประกาศให้วันที่ 23 มิถุนายนเป็นวันหยุดประจำชาติ เนื่องจาก "แกรนด์ดยุคเป็นสัญลักษณ์ของลักเซมเบิร์ก" ต่อมาในเดือนกรกฎาคมปีเดียวกันได้มีการประกาศแต่งตั้งแกรนด์ดยุกรัชทายาทกีโยมเป็นผู้สำเร็จราชการแทนพระองค์ โดยมีผลในวันที่ 8 ตุลาคม

วันที่ 8 ตุลาคม แกรนด์ดยุกรัชทายาทกีโยมสาบานพระองค์เข้าตำแหน่งผู้สำเร็จราชการแทนพระองค์ ณ พระราชวังแกรนด์ดยุก ตามด้วยการสาบานพระองค์ที่สภาผู้แทนราษฎร แกรนด์ดยุกอ็องรีมีพระราชดำรัสว่า "ข้าพเจ้าอยากให้เจ้าชายกีโยมมีความรับผิดชอบมากขึ้น เพราะข้าพเจ้าคิดว่าตัวเองคงต้องลดภารกิจลงแล้ว"

เมื่อวันที่ 24 ธันวาคม ค.ศ. 2024 ระหว่างพระราชดำรัสประจำปีเนื่องในวันคริสต์มาส แกรนด์ดยุกอ็องรีได้ประกาศอย่างเป็นทางการว่าพระองค์จะสละราชสมบัติให้แกรนด์ดยุกรัชทายาทกีโยมในวันที่ 3 ตุลาคม ค.ศ. 2025 แกรนด์ดยุกอ็องรีกล่าวถึงการสละราชสมบัติของพระองค์ และตรัสว่า "เจ้าชายกีโยมทรงดำรงตำแหน่งผู้แทนพระองค์มาตั้งแต่วันที่ 8 ตุลาคม และกำลังเตรียมการอย่างเข้มข้นสำหรับการขึ้นครองราชย์" 

แกรนด์ดยุกอ็องรีทรงอธิบายถึงความรู้สึก "กตัญญูและถ่อมพระทัยอย่างสุดซึ้ง" เมื่อทรงรำลึกถึงรัชสมัย 25 ปีที่ผ่านมา อีกทั้งทรงตรัสว่าพระองค์และแกรนด์ดัชเชสมาเรีย เตเรซา พระอัครมเหสี "ทรงยินดีที่ได้เป็นส่วนหนึ่งของการเดินทางครั้งนี้" แกรนด์ดยุกอ็องรีทรงให้เหตุผลในการสละราชสมบัติโดยกล่าวว่า "คนรุ่นราวคราวเดียวกัน" "ส่วนใหญ่" ของพระองค์ได้เข้าสู่วัยเกษียณแล้ว โดยตรัสว่า "ถึงเวลาแล้ว" และทรงเรียกว่าเป็น "กระบวนการทางธรรมชาติ” นอกจากนี้ พระองค์ยังทรงให้ความมั่นพระทัยว่าแกรนด์ดยุกรัชทายาทกีโยมและแกรนด์ดัชเชสรัชทายาทสเตฟานี โดยตรัสว่า "ข้าพเจ้าทราบว่าพวกเขาจะทำอย่างสุดความสามารถเพื่ออุทิศตนอันจะนำมาสู่ความผาสุกของประเทศของเรา"

## การสละราชสมบัติ
[thumb|การตกแต่งถนนใน[นครลักเซมเบิร์ก ก่อนงานเฉลิมฉลอง *Trounwiessel* โดยมี ธงลักเซมเบิร์ก และพระนามาภิไธยย่อของแกรนด์ดยุกกีโยม]]
thumb|แกรนด์ดยุกกีโยมสาบานพระองค์ในสภาผู้แทนราษฎร ซึ่งมีโคลด ไวเซเลอร์ เป็นประธานสภา
แกรนด์ดยุกอ็องรีทรงลงพระปรมาภิไธยในพระราชกฤษฎีกาสละราชสมบัติอย่างเป็นทางการเมื่อเวลา 10.00 น. ตามเวลาออมแสงยุโรปกลาง ของวันที่ 3 ตุลาคม ค.ศ. 2025 ณ พระราชวังแกรนด์ดยุก ซึ่งเป็นเวลาสี่วันก่อนถึง วันฉลองสิริราชสมบัติครบ 25 ปีของพระองค์

พระราชวงศ์ใกล้ชิดของแกรนด์ดยุกอองรีเสด็จเข้าร่วมพิธีสละราชสมบัติ สมเด็จพระราชาธิบดีวิลเลม-อเล็กซานเดอร์ และสมเด็จพระราชินีมักซิมา แห่งเนเธอร์แลนด์ทรงร่วมเป็นสักขีพยานในการลงพระปรมาภิไธยในกฎหมายดังกล่าว เช่นเดียวกับ สมเด็จพระราชาธิบดีฟิลิปและสมเด็จพระราชินีมาตีลด์แห่งเบลเยียม

พระราชกฤษฎีกาสละราชสมบัติของแกรนด์ดยุกอ็องรีได้รับการลงนามสนับสนุนโดยนายกรัฐมนตรีลุค ฟรีเดน หลังจากการลงนาม ลุค ฟรีเดนได้กล่าวสุนทรพจน์สั้น ๆ ยอพระเกียรติแกรนด์ดยุกอองรีและเรียกพระองค์ว่าเป็น "สัญลักษณ์ของลักเซมเบิร์ก แห่งเอกราชและอธิปไตย ทั้งในประเทศและต่างประเทศ พระองค์เคยเป็น พระองค์ทรงเป็นในปัจจุบัน และจะยังคงเป็นส่วนสำคัญของสิ่งที่เราเรียกว่าประเทศของเรา"

ฝูงชนจำนวนมากรวมตัวกันอยู่ด้านนอกพระราชวังแกรนด์ดยุกเพื่อชมขบวนแห่แขกของราชวงศ์ที่เดินไปยังสภาผู้แทนราษฎรที่อยู่ใกล้เคียง

เวลา 11.00 น. แกรนด์ดยุกกีโยมได้สาบานพระองค์ตามรัฐธรรมนูญ ณ ห้องประชุมสภาผู้แทนราษฎร ที่อยู่ติดกัน ถือเป็นการเริ่มต้นรัชสมัยอย่างเป็นทางการในฐานะแกรนด์ดยุก

แกรนด์ดยุกอ็องรีและแกรนด์ดัชเชสมาเรีย เตเรซา เสด็จพระราชดำเนินมายังห้องสภาผู้แทนราษฎรพร้อมด้วยพระราชโอรสของแกรนด์ดยุกกีโยม คือ เจ้าชายชาร์ลและเจ้าชายฟร็องซัว หลังการสละราชสมบัติของสมเด็จพระอัยกาธิราช เจ้าชายชาร์ลจึงทรงเป็นรัชทายาทที่มีพระชนมายุน้อยที่สุดในโลกเพียงห้าพรรษา หลังจากพิธีเสร็จสิ้นพระบรมวงศานุวงศ์ได้เสด็จออกมหาสมาคมที่สีหบัญชรพระราชวังแกรนด์ดยุก

## แขก
ต่อไปนี้เป็นรายพระนามและชื่อแขกที่เข้าร่วมงาน  (“การเปลี่ยนแปลงราชบัลลังก์”) ในวันที่ 3 ตุลาคม พ.ศ. 2568

### ราชวงศ์แกรนด์ดยุก

* แกรนด์ดยุกอ็องรี และแกรนด์ดัชเชสมาเรีย เตเรซา พระราชบุพการี
** แกรนด์ดยุกกีโยมที่ 5 พระราชโอรสของแกรนด์ดยุกอ็องรี พระมหากษัตริย์พระองค์ใหม่ และ แกรนด์ดัชเชสสเตฟานี พระอัครมเหสี
*** เจ้าชายชาร์ล พระราชโอรสองค์โตของแกรนด์ดยุกกีโยมที่ 5 และรัชทายาทลำดับที่หนึ่ง
*** เจ้าชายฟร็องซัว พระราชโอรสองค์เล็กของแกรนด์ดยุกกีโยมที่ 5
** เจ้าชายเฟลิกซ์ พระอนุชาของแกรนด์ดยุกกีโยมที่ 5 และเจ้าหญิงแคลร์ พระชายา
** เจ้าชายหลุยส์ พระอนุชาของแกรนด์ดยุกกีโยมที่ 5
** เจ้าหญิงอาแล็กซ็องดรา พระขนิษฐาของแกรนด์ดยุกกีโยมที่ 5 และนิโคลัส บาโกรี พระสวามี
** เจ้าชายเซบัสเตียง พระอนุชาของแกรนด์ดยุกกีโยมที่ 5
* อาร์ชดัชเชสมารี-อัสทรีด พระขนิษฐาของแกรนด์ดยุกอ็องรี และอาร์ชดยุกคาร์ล คริสเตียนแห่งออสเตรีย พระสวามี
* เจ้าชายฌ็อง พระอนุชาของแกรนด์ดยุกอ็องรี และเคาน์เตสดียานแห่งนัสเซา พระชายา
* เจ้าหญิงมาร์กาเรตา พระขนิษฐาของแกรนด์ดยุกอ็องรี และเจ้าชายนิคโคเลาส์ พระสวามี
* เจ้าชายกีโยม พระอนุชาแกรนด์ดยุกอ็องรี และเจ้าหญิงซิบิลลา พระชายา

### พระประยูรญาติของแกรนด์ดยุก

* เคาน์เตส นาทาลี เดอ ลานนอย พระขนิษฐาของแกรนด์ดัชเชสสเตฟานี และจอห์น แฮมิลตัน สามี

### ราชวงศ์ต่างประเทศ

*  สมเด็จพระราชาธิบดีฟีลิป และสมเด็จพระราชินีมาตีลด์ พระมหากษัตริย์แห่งชาวเบลเยียมและพระอัครมเหสี
**  เจ้าหญิงเอลีซาแบ็ต ดัชเชสแห่งบราบันต์
*  สมเด็จพระราชาธิบดีวิลเลิม-อเล็กซานเดอร์ และสมเด็จพระราชินีมักซิมา พระมหากษัตริย์เนเธอร์แลนด์และพระอัครมเหสี
**  เจ้าหญิงกาตารีนา-อามาลียา เจ้าหญิงแห่งออเรนจ์

*

### บุคคลสำคัญจากต่างประเทศ

*  ฟรังค์-วัลเทอร์ ชไตน์ไมเออร์ ประธานาธิบดีเยอรมนี และเอลเคอ บือเดนเบนเดอร์ ภริยา (เฉพาะงานกาลาดินเนอร์)
*  แอมานุแอล มาครง ประธานาธิบดีฝรั่งเศส และบรีฌิต มาครง ภริยา (เฉพาะงานกาลาดินเนอร์)
*  โรเบอร์ตา เมตโซลา ประธานรัฐสภายุโรป และอุกโก เมตโซลา คู่สมรส
*  อันตอนียู กอซตา, ประธานคณะมนตรียุโรป

## อ้างอิง

หมวดหมู่:การสละราชสมบัติ
หมวดหมู่:การเมืองในปี พ.ศ. 2568
หมวดหมู่:การเมืองในปี พ.ศ. 2567
หมวดหมู่:ราชวงศ์ลักเซมเบิร์ก
หมวดหมู่:หน้าที่มีการแปลที่ยังไม่ได้ตรวจทาน